Ehdotus: neuvoston päätös, Euroopan yhteisön ja Guinean tasavallan välisen kalastuskumppanuussopimuksen väliaikaista soveltamista koskevan sopimuksen tekemisestä kirjeenvaihtona tehdyn neuvoston päätöksen 2009/473/EY kumoamisesta /* KOM/2009/0650 lopull. */





Bryssel 27.11.2009 KOM(2009)650 lopullinen Ehdotus: NEUVOSTON PÄÄTÖS, Euroopan yhteisön ja Guinean tasavallan välisen kalastuskumppanuussopimuksen väliaikaista soveltamista koskevan sopimuksen tekemisestä kirjeenvaihtona tehdyn neuvoston päätöksen 2009/473/EY kumoamisesta (komission esittämä) PERUSTELUT EY ja Guinea parafoivat 20 päivänä joulukuuta 2008 uuden kalastuskumppanuussopimuksen ja pöytäkirjan, joka kattaa 1 päivän tammikuuta 2009 ja 31 päivän joulukuuta 2012 välisen kauden. Pöytäkirjaa on 28 päivänä toukokuuta 2009 annetulla neuvoston päätöksellä[1] hyväksytyn osapuolten kirjeenvaihdon nojalla sovellettu väliaikaisesti 1 päivästä tammikuuta 2009 alkaen, kunnes ehdotus Euroopan yhteisön ja Guinean tasavallan välisen kalastuskumppanuussopimuksen tekemisestä annettavaksi neuvoston asetukseksi[2] hyväksytään. Komissio päätti kuitenkin 20 päivänä lokakuuta 2009 aloittaa tarvittavat menettelyt peruuttaakseen ehdotuksensa mainitun sopimuksen tekemisestä annettavaksi neuvoston asetukseksi sen jälkeen, kun hallituksen joukot avasivat Guineassa 28 päivänä syyskuuta 2009 tulen mielenosoittajia vastaan surmaten yli 150 henkilöä. Komissio on ilmoittanut asiasta Euroopan parlamentille ja neuvostolle. Ehdotus Euroopan yhteisön ja Guinean tasavallan välisen kalastuskumppanuussopimuksen tekemisestä peruutettiin 11 päivänä marraskuuta 2009 komission päätöksellä[3]. Kansainvälisen oikeuden mukaan neuvosto ilmoittaa Euroopan yhteisön puolesta Guinean tasavallalle aikomuksesta olla tekemättä edellä mainittua sopimusta. Valtiosopimusoikeutta koskevan Wienin yleissopimuksen 25 artiklan mukaisesti valtiosopimuksen väliaikainen soveltaminen lakkaa, jos osapuoli ilmoittaa muille osapuolille, joiden välillä sopimusta väliaikaisesti sovelletaan, aikomuksestaan olla tulematta valtiosopimuksen osapuoleksi. Komissio ehdottaa tämän perusteella, että neuvosto kumoaa päätöksensä 2009/473/EY Euroopan yhteisön ja Guinean tasavallan välisen kalastuskumppanuussopimuksen väliaikaista soveltamista koskevan sopimuksen tekemisestä kirjeenvaihtona. Ehdotus: NEUVOSTON PÄÄTÖS, Euroopan yhteisön ja Guinean tasavallan välisen kalastuskumppanuussopimuksen väliaikaista soveltamista koskevan sopimuksen tekemisestä kirjeenvaihtona tehdyn neuvoston päätöksen 2009/473/EY kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan kanssa, ottaa huomioon komission ehdotuksen[4], sekä katsoo seuraavaa: 1. Euroopan yhteisön ja Guinean tasavallan välisen uuden kalastuskumppanuussopimuksen pöytäkirjaa, joka parafoitiin 20 päivänä joulukuuta 2008, on sovellettu väliaikaisesti 1 päivästä tammikuuta 2009, kuten osapuolet sopivat 28 päivänä toukokuuta 2009 annetulla neuvoston päätöksellä[5] hyväksytyssä kirjeenvaihdossa, sillä varauksella, että Euroopan yhteisön ja Guinean tasavallan välinen kalastuskumppanuussopimus tehdään[6]. 2. Komissio päätti peruuttaa ehdotuksensa edellä mainitun kalastuskumppanuussopimuksen tekemisestä annettavaksi neuvoston asetukseksi 28 päivään syyskuuta 2009 ajoittuneiden traagisten tapahtumien jälkeen[7], jolloin hallituksen joukot avasivat tulen mielenosoittajia vastaan surmaten yli 150 henkilöä. 3. Sen vuoksi on tarpeen kumota neuvoston päätös 2009/473/EY Euroopan yhteisön ja Guinean tasavallan välisen kalastuskumppanuussopimuksen väliaikaista soveltamista koskevan sopimuksen tekemisestä kirjeenvaihtona, ON PÄÄTTÄNYT SEURAAVAA: Ainoa artikla Kumotaan neuvoston päätös 2009/473/EY Euroopan yhteisön ja Guinean tasavallan välisen kalastuskumppanuussopimuksen väliaikaista soveltamista koskevan sopimuksen tekemisestä kirjeenvaihtona. Tehty Brysselissä Neuvoston puolesta [1] 2009/473/EY, EUVL L 156, 19.6.2009. [2] KOM(2009) 120 lopullinen, 12.3.2009. [3] Pöytäkirja (2009) 1894, 13.11.2009, s. 16. [4] KOM(2009) … lopullinen, … [5] 2009/473/EY, EUVL L 156, 19.6.2009. [6] KOM(2009) 120 lopullinen, 12.3.2009. [7] Pöytäkirja (2009) 1894, 13.11.2009, s. 16.